පොදු රාජ්‍ය මණ්ඩලයේ ක්‍රියාදාමයන් ඉදිරියට ගෙන යාමේදී සාමාජික රටවල මූලික සිද්ධාන්ත සමඟ ගැටුමක් සිදු නොවිය යුතු බව පෙන්වාදී තිබෙන ශ්‍රී ලංකා විදේශ කටයුතු ඇමැතිවරයා මෙම සංවිධානය පිහිටුවීමේ මූලික සිද්ධානත්ය ඊට අයත් රටවල මහජනතාව බලගැන්වීම බවද සඳහන්කර ඇත.වත්මන් අවශ්‍යතා සහ ප්‍රමුඛතා පදනම් කරගෙන එම මණ්ඩලයේ ක්‍රියාකාරිත්වයද යළි සකසා ගැනීමේ අවශ්‍යතාව පෙන්වාදුන් ජී.එල් පීරිස් මහතා ඊට අයත් රටවල් 54 ක් තම රටවල අනන්‍යතාවය රැක ගැනීමට උනන්දුවන බවද සිහිපත් කර තිබේ.සාමුහිකව ගතහැකි පියවරයන් හඳුනා ගැනීමේ ක්ෂණික අවශ්‍යතාවයක් පොදු රාජ්‍ය මණ්ඩලයට තිබෙන බව පෙන්වාදී තිබෙන ඒ මහතා ජනතාවගේ එදිනෙදා ජීවිතයට සෘජුව බලපෑම් සිදුකරන කරුණු, දුගීබව තුරන් කිරීම, ග්‍රාමීය ණයබර සුළු පරිමාණ ණය ක්‍රම සහ සමාජ අවශ්‍යතා කෙරෙහි වැඩි අවධානයක් යොමුකළ යුතු බවද හෙතෙම මෙහිදී සඳහන්කර ඇත.